पाएं अपने शहर की ताज़ा ख़बरें और फ्री ई-पेपरडाउनलोड करें
उधारी के दो लाख रुपए का तकादा करने पर श्रीराम शर्मा नामक युवक को उसकेे भतीजे विष्णु शर्मा ने गोली मार दी। गंभीर घायल युवक को इलाज के लिए जेएएच में भर्ती कराया गया है। अंबाह पुलिस ने घटित अपराध को लेकर आरोपी विष्णु शर्मा व देवेन्द्र शर्मा के खिलाफ हत्या के प्रयास का मुकदमा दर्ज किया है। जानकारी के मुताबिक, बुधवार को सुबह 9 बजे श्रीराम शर्मा 42 साल पुत्र राम भरोसी शर्मा निवासी हीरो माता रोड बाजार जा रहे थे तभी परेड चौराहे पर उन्हें उनका चचेरा भतीजा विष्णु शर्मा 35 साल पुत्र गौरीशंकर व उसका बड़ा भाई देवेन्द्र शर्मा 38 साल दिखाई दिया।
श्रीराम शर्मा ने दोनों को रोककर विष्णु से उधारी के दो लाख रुपए देने का तकादा किया तो दोनों पक्षों के बीच कहा-सुनी हो गई। गाली-गलौंच होने के दौरान आरोपी देवेन्द्र ने श्रीराम शर्मा को पकड़ लिया तभी विष्णु शर्मा ने 315 बोर के कट्टे से श्रीराम पर फायर किया जिसकी गोली श्रीराम की कमर में दाईं तरफ जा लगी। गोली लगने से श्रीराम को बहुत अधिक रक्तस्त्राव हुआ। उसे इलाज के लिए अंबाह सिविल अस्पताल से जेएएच रैफर किया गया।
अंबाह पुलिस ने इस मामले में आरोपी देवेन्द्र शर्मा को गिरफ्तार कर लिया है। इस घटना के बाद आरोपी विष्णु शर्मा बुधवार की दोपहर 12 बजे अंबाह से 3 किमी दूर अपने हवेली गांव पहुंचा और उसने श्रीराम व रामवीर के परिवार के लोगों को हड़काने की कोशिश की लेकिन बाद में वह गांव से भाग गया। यहां बता दें कि आरोपी विष्णु की हरकतों की शिकायत श्रीराम शर्मा दो बार अंबाह पुलिस से कर चुका था लेकिन पुलिस ने शिकायत पर कार्रवाई की होती तो गोली लगने से युवक घायल नहीं होता।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn